Ukrajna képviseletében részt vett a 2008-as pekingi olimpia női egyes és női páros versenyén, valamint egyéniben indult a 2012-es londoni olimpián. A 2008-as pekingi olimpián testvérével Aljona Bondarenkóval az elődöntőig jutottak, ahol a későbbi győztes Serena Williams–Venus Williams párostól szenvedtek vereséget, majd a bronzmérkőzésen alulmaradtak a kínai Jen Ce–Cseng Csie párossal szemben. 2005–2018 között 34 mérkőzést játszott Ukrajna Fed-kupa-csapatának tagjaként 23–11-es eredménnyel.